ઘણાં મિત્રોનું સૂચન છે કે પુસ્તકોની સાઇઝ બને તેટલી નાની હોવી જોઇએ અને તેમને ઝિપ ફોર્મેટમાં ઉપલબ્ધ કરાવવા જોઇએ. જો કે ‘મારુ વિલ અને વારસો’ તથા ‘કચકડે અગરીયાઓનું જીવન’ એ બે ઇ-પુસ્તકોને બાદ કરતા મોટા ભાગના ઇ-પુસ્તકો ૨ મેગા બાઇટ્સથી ઓછી જ સાઇઝના છે. વળી તેમને સરળતાથી પ્રિન્ટ કરી શકાય તથા ફુલસ્ક્રીન વાંચી શકાય તેવી સુવિધા લગભગ બધાં જ પ્રમુખ પીડીએફ રીડરમાં ઉપલબ્ધ છે. ટેક્સ્ટ ટુ સ્પીચ સુવિધા જો કે ગુજરાતી ભાષા માટે હજુ શક્ય હોય તેમ લાગતું નથી. પરંતુ એક મિત્રનું ઓડીયો પુસ્તક ઉપલબ્ધ કરાવવાનું સૂચન ખરેખર ખૂબ જ સુંદર છે.